CELEX: 32015D1936
Language: lt
Date: 2015-07-08 00:00:00
Title: 2015 m. liepos 8 d. Komisijos deleguotasis sprendimas (ES) 2015/1936 dėl ventiliacijos kanalams ir vamzdžiams taikomų eksploatacinių savybių pastovumo vertinimo ir tikrinimo sistemų pagal Europos Parlamento ir Tarybos reglamentą (ES) Nr. 305/2011 (Tekstas svarbus EEE)

28.10.2015   
            
            
               LT
            
            
               Europos Sąjungos oficialusis leidinys
            
            
               L 282/34
            
         KOMISIJOS DELEGUOTASIS SPRENDIMAS (ES) 2015/1936
   2015 m. liepos 8 d.
   dėl ventiliacijos kanalams ir vamzdžiams taikomų eksploatacinių savybių pastovumo vertinimo ir tikrinimo sistemų pagal Europos Parlamento ir Tarybos reglamentą (ES) Nr. 305/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. kovo 9 d. Europos Parlamento ir Tarybos reglamentą (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB (1), ypač į jo 60 straipsnio h punktą,
   kadangi:
   
               (1)
            
            
               orui ventiliuoti skirtų ventiliacijos kanalų ir vamzdžių eksploatacinių savybių pastovumo vertinimas ir tikrinimas turėtų būti atliekamas pagal Reglamento (ES) Nr. 305/2011 V priede nustatytas sistemas;
            
         
               (2)
            
            
               todėl būtina nustatyti, kurios eksploatacinių savybių pastovumo vertinimo ir tikrinimo sistemos taikytinos orui ventiliuoti skirtų ventiliacijos kanalams ir vamzdžiams. Tai gamintojams sudarytų sąlygas veiksmingiau patekti į vidaus rinką ir kartu padėtų didinti visos statybų pramonės konkurencingumą;
            
         
               (3)
            
            
               šis sprendimas turėtų būti taikomas tik tiems produktams, kurie nepatenka į kitų Europos Sąjungos teisės aktų taikymo sritį. Todėl jis neturėtų būti taikomas stacionariose gaisro gesinimo sistemose naudojamiems kanalams ir vamzdžiams, nes jiems jau taikomi Komisijos sprendimas 96/577/EB (2) ir Komisijos sprendimas 1999/472/EB (3),
            
         PRIĖMĖ ŠĮ SPRENDIMĄ:
   1 straipsnis
   Šis sprendimas taikomas I priede nurodytiems ventiliacijos kanalams ir vamzdžiams.
   2 straipsnis
   1 straipsnyje nurodytų produktų pagrindinių charakteristikų eksploatacinių savybių pastovumas vertinamas ir tikrinamas pagal II priede nurodytas sistemas.
   3 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2015 m. liepos 8 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 88, 2011 4 4, p. 5.
   
      (2)  1996 m. birželio 24 d. Komisijos sprendimas 96/577/EB dėl statybos produktų atitikties įvertinimo procedūros pagal Tarybos direktyvos 89/106/EEB 20 straipsnio 2 dalį dėl stacionarių gaisro gesinimo sistemų (OL L 254, 1996 10 8, p. 44).
   
      (3)  1999 m. liepos 1 d. Komisijos sprendimas 1999/472/EB dėl statybos produktų atitikties atestavimo tvarkos, susijusios su vamzdžiais, cisternomis ir pagalbiniais įrenginiais, neturinčiais sąlyčio su žmonėms vartoti skirtu vandeniu, pagal Tarybos direktyvos 89/106/EEB 20 straipsnio 2 dalį (OL L 184, 1999 7 17, p. 42).
   
      I PRIEDAS
      
         PRODUKTAI
      
      Produktai, kuriems taikomas šis sprendimas:
      
                  1.
               
               
                  Orui ventiliuoti skirti ventiliacijos kanalai ir vamzdžiai.
               
            
   
      II PRIEDAS
      
         EKSPLOATACINIŲ SAVYBIŲ PASTOVUMO VERTINIMO IR TIKRINIMO SISTEMOS
      
      Produktams, kuriems taikomas šis sprendimas, atsižvelgiant į jų esmines charakteristikas, taikomos šios eksploatacinių savybių pastovumo ir tikrinimo sistemos:
      
         1 lentelė
      
      
         Visoms esminėms charakteristikoms, išskyrus reakcijai į ugnį
      
      
                  Produktai
               
               
                  Esminės charakteristikos
               
               
                  Taikomos eksploatacinių savybių pastovumo vertinimo ir tikrinimo sistemos, nurodytos Reglamento (ES) Nr. 305/2011 V priede
               
            
                  Oro ventiliavimui skirti ventiliacijos kanalai ir vamzdžiai
               
               
                  Visoms esminėms charakteristikoms, išskyrus reakcijai į ugnį
               
               
                  3
               
            
         
      
         2 lentelė
      
      
         Tik reakcijai į ugnį
      
      Visiems 1 lentelės pirmame stulpelyje nurodytiems produktams, priklausomai nuo jų pogrupio, taikomos šios eksploatacinių savybių pastovumo vertinimo ir tikrinimo sistemos:
      
         
      
                  Produktų pogrupiai
               
               
                  Taikomos eksploatacinių savybių pastovumo vertinimo ir tikrinimo sistemos, nurodytos Reglamento (ES) Nr. 305/2011 V priede
               
            
                  Produktai, kurių reakcijos į ugnį klasifikavimas pagerinamas vieno aiškiai apibrėžiamo gamybos proceso etapu (pvz., pridedant antipirenų arba ribojant organinių medžiagų naudojimą)
               
               
                  1
               
            
                  Produktams, kurių reakcijos į ugnį klasifikavimui neatliekant bandymų egzistuoja galiojantis Europos teisinis pagrindas
               
               
                  4
               
            
                  Produktai, nepriklausantys 1 ir 2 eilutėse nurodytiems pogrupiams
               
               
                  3